महिलाओं को भारतीय संस्कृति, व्यक्ति निर्माण के बारे में बताया
शिमला | जतोगकैंट शिमला में शनिवार को एक दिवसीय जिला स्तरीय नारी चेतना जागरण सम्मेलन का आयोजन किया गया। इस दौरान महिलाओं को भारतीय संस्कृति , व्यक्ति निर्माण, परिवार निर्माण, समाज निमार्ण समाज में संस्कारवान वातावरण बने विषय पर जागरूक किया गया। सम्मेलन में वक्ताओं ने बताया कि सहनशील,संवेदनशील संस्कारवान नारी एक अच्छे परिवार का निर्माण कर सकती है और एक संस्कारवान परिवार से ही अच्छे समाज का निमार्ण किया जा सकता है। कार्यक्रम का समापन दीप यज्ञ से किया गया। इस दौरान, जतोग, ढ़ाडा, टूटु, धमून, फागला क्षेत्र की गायत्री परिवार के कार्यकर्ता ,महिला मंडल और आंगनबाड़ी कार्यकर्ता मौजूद रहे।
hin_Deva hin_Deva